**ZAPISNIK**

**14. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

četrtek, 13. 2. 2025

Prisotni člani

in aktivni

udeleženci: Danijel Levičar, Gorazd Pfeifer, dr. Dejan Paravan, mag. Hinko Šolinc, mag. Andrej Rajh, Igor Sirc, Ervina Jarc, mag. Miranda Groff Ferjančič, Marko Vrevc, Srečko Đurov, mag. Miran Gajšek.

Odsotni: mag. Marko Štucin, Matevž Frangež, Luka Mesec, dr. Igor Papič, mag. Aleksander Mervar.

Ostali prisotni: Janez Kerin, Srečko Ocvirk, dr. Tomaž Boh, dr. Leon Cizelj, Simona Pirnat Skeledžija, Polona Faletič.

Štirinajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 13.30 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 13. seje delovne skupine JEK2.
2. Status projekta JEK2, poročevalec: GEN energija.
3. Status DPN, poročevalec: MOPE, MNVP.
4. Pregled mednarodnih praks nacionalnih kadrovskih načrtov za jedrski program in primerjava s trenutnim stanjem v Sloveniji, poročevalec: IJS.
5. Razno.
6. **Potrditev dnevnega reda in zapisnika 13. seje delovne skupine JEK2.**

**SKLEP št. 14.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 13. seje delovne skupine JEK2.

1. **Status projekta JEK2, poročevalec: GEN energija.**

Iz GEN energije so predstavili status projekta JEK2P in izpostavili, da je družba GEN energija decembra 2024 z dopisom povprašala SDH o morebitnih spremembah glede nadaljevanja projekta JEK2 ter da se je SDH pozitivno odzval glede nadaljevanja aktivnosti na projektu. Tudi MOPE je v januarju 2025 potrdil, da ne načrtujejo sprememb Odloka o strategiji upravljanja naložb države (Uradni list RS, št. [59/24](https://www.uradni-list.si/glasilo-uradni-list-rs/vsebina/2024-01-2051); OdSUND). GEN energija je podrobneje predstavila prioritetne pripravljalne aktivnosti na projektu, ki bodo omogočile odločitev o izvedbi projekta JEK2 do leta 2028. Med drugim so povedali, da je GEN energija podpisala pogodbi za študijo tehnične izvedljivosti, in sicer z EDF in Westinghouse, medtem ko so jim iz KHNP sporočil, da se umikajo iz procesa izbora dobavitelja.

V razpravi je MOPE izpostavil, da meni, da se bo zaradi ukaza predsednika Trumpa začasno prekinjen projekt Phoenix nadaljeval. Nadalje se je med vodjo delovne skupine, MF in GEN energijo razpravljalo glede poročila o finančnem modelu, ki ga bo pripravila GEN energija do konca marca 2025.

**SKLEP št. 14.2/1:** Člani in aktivni udeleženci so se seznanili s statusom projekta JEK2.

1. **Status DPN, poročevalec: MOPE, MNVP.**

MOPE je člane in aktivne udeležence seznanil, da je investitor GEN energija dne 15. 10. 2024 posredovala predlog pobude za DPN v pregled na MOPE. Na MOPE so predlog pobude pregledali in ugotovili, da je pobuda v osnovi skladna s pravilniki in utemeljena. Nato so pobudo dne 29. 1. 2025 posredovali na MNVP. MNVP je pojasnil, da so pobudo prejeli ter v prvem tednu februarja sklicali sestanek, na katerem so naročili natančen pregled. Interni rok za podajo stališč/pripomb je do konca meseca februarja 2025. V začetku marca sledi sestanek, na katerem bodo obravnavali podane pripombe.

**SKLEP št. 14.3/1:** Člani in aktivni udeleženci so se seznanili s statusom DPN.

**SKLEP št. 14.3/2:** Člani in aktivni udeleženci so sklenili, da je potrebno skladno z 41. točko Resolucije o dolgoročni miroljubni rabi jedrske energije v Slovenijipobudo za DPN na MNVP obravnavati prioritetno.

1. **Pregled mednarodnih praks nacionalnih kadrovskih načrtov za jedrski program in primerjava s trenutnim stanjem v Sloveniji, poročevalec: IJS.**

Prof. dr. Leon Cizelj iz IJS je članom in aktivnim udeležencem predstavil pregled mednarodnih praks nacionalnih kadrovskih načrtov za jedrski program in primerjavo s trenutnim stanjem v Sloveniji.

Odprla se je razprava, kjer so se MNVP, MVZI, MZI, URSJV in vodja delovne skupine strinjali, da kadri na tem področju predstavljajo velik izziv. V razpravi je bil izpostavljen tudi javni razpis Ciljnega raziskovalnega programa (CRP 2025), na katerem bosta MOPE in MVZI skupaj razpisala temo Kadrovski razvojni načrt. Kadrovski razvojni načrt lahko s primernimi ukrepi v veliki meri pripomore k blaženju kadrovskega izziva.

**SKLEP št. 14.4/1:** Člani in aktivni udeleženci so se seznanili s pregledom mednarodnih praks nacionalnih kadrovskih načrtov za jedrski program in primerjava s trenutnim stanjem v Sloveniji. S tem je sklep sprejet na 11. seji Delovne skupine Vlade Republike Slovenije za koordinacijo pripravljalnih aktivnosti na projektu JEK2, št. 11.3/1 z dne 16. 7. 2024, izpolnjen.

1. **Razno.**

Seja se je zaključila ob 15:40 uri.

Zapisala: Polona Faletič

Danijel Levičar

vodja delovne skupine